Lokalna pekara obučava hendikepirane
Pekara i poslastičarnica u blizini Vašingtona ima specijalni program obuke koji pomaže ljudima sa različitim teškoćama u učenju
Izvolite u kuhinju Pekare Suncokret i videćete tipičan prizor, zvuke i mirise profesionalne pekare. Medjutim, jedna stvar tu pekaru čini različitom od drugih u ovom kraju, a to je njen specijalni program obuke. Dva profesionalna poslastičara obučavaju mlade ljude iz te zajednice sa razvojnim ili kognitivnim invaliditetom. Njihov cilj je da ih nauče osnovnim veštinama kako bi ih osposobili za posao u pekarskoj industriji. Sara Portman Milner i Lori Veksler osnovale su 2009. Ovo neprofitno preduzeće. Polaznici, koji imaju od 18 do 27 godina, sa nastave idu na radno mesto. Zbog invaliditeta obično im treba više vremena da nauče ili prime informacije. Milner ukazuje da je zato poslastičarski zanat odlična karijera za njih jer je vezan za strukturu i ponavljanje. 23-godišnja Rejčel Esterling radi u ovo pekari honorarno od aprila ove godine. Vered Džohari je 21-godišnja polaznica kursa sa blagom formom autizma poznatom kao Aspergerov sindrom. Ljudi sa tim poremećajem često teško komuniciraju sa drugim ljudima i adaptiraju se na nove sredine. Medjutim, Džohari kaže da joj je obuka u pekari „Suncokret“ omogućila da uradi više od pukog pravljenja peciva. Džohari je bila u prvoj grupi od pet polaznika koji su diplomirali u septembru 2010. Ona je bila tako uspešna da ju je pekara uposlila čim je završila pripravnički staž kod jednog lokalnog snabdevača hranom. Milner kaže da je ovaj program obuke izmenio život mnogih njenih polaznika. Milner zaključuje da se nada da će jednog dana proširiti svoju pekaru i preseliti je iz industrijske četvrti gde se sada nalazi i dodati još jedan objekat koji će imati prodavnicu i kafić u kome će njihovi polaznici moći dalje da razvijaju svoje kulinarske veštine.